Dec ' h e oan bet oc ' h ober un tamm tro en ur mirdi nevez . Ur bloaz ' zo eo digoret el Museo de la memoria y los derechos humanos . Dedennus - tre eo dre ma vez displeget ar bloavezhioù diktatouriezh dre ur bern doareoù . Fotoioù a zo ur bern , met ivez skritelloù stourm , prezegennoù diskleriet gant an tudennoù pennañ ( hini diwezhañ Salvador Allende da skouer , pa groge arme Pinochet da vombezañ Palez La Moneda , devezh an taol - stad , d ' an 11 a viz Gwengolo 1973 ) pe e vefe er radio pe er skinwel . Ur bern titouroù a zo , ha dreist - holl , ur bern testenioù eus an dud o deus bet da c ' houzañv gouarnamant Augusto Pinochet . Tud lazhet , jahinet ha bac ' het a zo bet ur bern , ha lod all kollet ar roud anezho . Ouzhpenn 3000 den a zo bet lazhet pe aet diwar wel etre 1973 ha 1990 . Siwazh ne oa ket tu kemer skeudennoù en diabarzh , setu ur skeudenn vil eus an diavaez … Goude - se e oan tremenet er Cementerio General . Ur vered divent eo ( hentoù a zo evit ar c ' hirri ha gwerzhet e vez boued hag evaj en diabarzh ) , gant bezioù bras - tre , met n ' int ket eus ar re vravañ hervezon . Du - se emañ ar blakenn en enor d ' an holl re marv e - pad ar bloavezhioù diktatouriezh .